по замяна на обезпечения и други сделки със сходна форма — както е посочено в член 28, параграф 4 от Делегиран регламент (ЕС) 2015/61 на Комисията.
 10
 Допълнителни изисквания
 Институциите оповестяват сбора на непретеглените и претеглените стойности, оповестени в ред 11 „Изходящи потоци, свързани с експозиции в деривати и с други изисквания за обезпечение“, ред 12 „Изходящи потоци за загуба на финансиране по дългови продукти“ и ред 13 „Кредитни и ликвидни улеснения“ на настоящия образец.
 11
 Изходящи потоци, свързани с експозиции в деривати и с други изисквания за обезпечение
 Институциите оповестяват като непретеглена и като претеглена величина сбора съответно на следните стойности и изходящи потоци:
 —
 Пазарната стойност и съответните изходящи потоци при обезпечение, различно от обезпечение от ниво 1, което е предоставено по изброените в приложение II към РКИ договори и по кредитни деривати — в съответствие с член 30, параграф 1 от Делегиран регламент (ЕС) 2015/61 на Комисията.
 —
 Пазарната стойност и съответните изходящи потоци при обезпечение от ниво 1 под формата на активи, представляващи изключително висококачествени покрити облигации, предоставено по изброените в приложение II към РКИ договори и по кредитни деривати — в съответствие с член 30, параграф 1 от Делегиран регламент (ЕС) 2015/61 на Комисията.
 —
 Общата стойност на допълнителните изходящи потоци, изчислени и съобщени на компетентните органи по силата на член 30, параграф 2 от Делегиран регламент (ЕС) 2015/61 на Комисията като съществени изходящи потоци, дължащи се на влошаването на кредитното качество на институцията.
 —
 Стойността на изходящите потоци, дължащи се на отражението на сценарий на неблагоприятно развитие на пазарните условия върху сключените сделки с деривати — както е предвидено в член 30, параграф 3 от Делегиран регламент (ЕС) 2015/61 на Комисията и изчислено в съответствие с Делегиран регламент (ЕС) 2017/208 на Комисията (5).
 —
 Стойността на прогнозните изходящи потоци в рамките на 30 календарни дни при изброените в приложение II към РКИ договори и при кредитните деривати — както е предвидено в член 30, параграф 4 от Делегиран регламент (ЕС) 2015/61 на Комисията и изчислени в съответствие с член 21 от Делегиран регламент (ЕС) 2015/61 на Комисията.
 —
 Пазарната стойност — и съответните изходящи потоци — на излишъка по обезпечението, който кредитната институция държи и който по договор може да бъде изискан от контрагента по всяко време — както е предвидено в член 30, параграф 6, буква а) от Делегиран регламент (ЕС) 2015/61 на Комисията.
 —
 Пазарната стойност — и съответните изходящи потоци — на обезпечението, което трябва да бъде върнато на контрагента в рамките на 30 календарни дни — както е предвидено в член 30, параграф 6, буква б) от Делегиран регламент (ЕС) 2015/61 на Комисията.
 —
 Пазарната стойност — и съответните изходящи потоци — на обезпечението, което за целите на дял II от Делегиран регламент (ЕС) 2015/61 на Комисията може да се приеме за ликвиден актив и което без съгласието на кредитната институция може да замени активи, които за целите на дял II от същия регламент не биха могли да се приемат за ликвидни — както е предвидено в член 30, параграф